text: Betonkanoner går i stilling på motorvej
  07 december 2010 kl. 09.27
  Det nordgående overhalingsspor på den sønderjyske motorvej ved Kliplev lukkes fra 8. til 10. december
  Kliplev Motorway Group A/S har bygget to broer hen over den sønderjyske motorvej for at forbinde den med motorvejen til Sønderborg.
  I de kommende dage skal den nordlige bro støbes i beton.
  Motorvejs-byggerne skal bruge det nordlige overhalingsspor til at fylde betonpumperne.
  Arbejdet begynder klokken 8.00 onsdag morgen, og det skal være færdigt på fredag klokken 8.00.
  Den sydlige bro er støbt.
  